Mi nomiĝas Tyron. Mi estas brita studento nun loĝanta en Usono, sed plej grave por ĉi tiu blogero, mi estis membro de la organiza teamo de Retoso – la nova retevento de TEJO (Tutmonda Esperantista Junularo). Nia teamo havis 7 membrojn el 7 landoj (tra 4 kontinentoj) kaj sukcese organizis Retoson – la evento okazis de la 2-a ĝis la 5-a de aprilo 2021, kun 70 horoj da programeroj kaj 200 partoprenantoj el 45 landoj.
#000000
La nomo Retoso venas de la Esperantaj vortoj reto kaj etoso, kaj tio donas bonan impreson pri tio, kion ni strebas atingi per la evento. Ni havis tre diversteman programon. Se doni ekzemplojn, miaj propraj plej ŝatataj eroj estis la debato “Ĉu ni uzu la anglan aŭ ni ataku ĝin?”, la prelego “Esperanto: ĉu minoritata lingvo?”, la nokta babilejo “Amerika Gufujo”, la (plene Esperanta) koncerto de Tim Gallego, la ekumena paska diservo, kaj la talentoprezento “Kultura Horo”. Krome, la evento IRIS (Internacia Reta Interfaka Simpozio) okazis paralele al nia programo, kun 7 altkvalitaj akademiaj podiaj diskutoj pri tre diversaj temoj.
#000002
Tyron venas de Britio kaj nuntempe faras sian magistron ĉe la Universitato de Misurio en Usono. Li lernis Esperanton en 2015, kaj nun estas tre aktiva en la movado, interalie kiel komitatano de TEJO, organizanto de Retoso, kaj ofta verkanto kaj preleganto pri Esperanto-historio.
#000005
Save my name, email, and website in this browser for the next time I comment.
#000011